## Kaupunginhallituksen alaisen henkilökunnan hankintavaltuudet

Kaupunginhallitus 27.09.2021 § 361

1352/00.01.01.00/2021

Valmistelija hallintojohtaja Riitta Luotio:

Hallintosäännön §:ssä 45 on viranhaltijoiden tehtävistä ja toi­min­ta­val­tuuk­sis­ta on säädetty seuraavaa:

”Tulosalueen vastuuhenkilöt päättävät hankinta-, suunnittelu-, myynti ja mui­den sopimusten tekemistä ja muuttamista koskevat asiat asianomaisen lau­ta­kun­nan päättämään euromääräisen hankintarajan ja ta­lous­ar­vio­mää­rä­ra­han puitteissa.”

Kaupungin hankintaohjeistuksen mukaan hankintoja suoritettaessa on noudatettava julkisista han­kin­nois­ta annettua lainsäädäntöä sekä kaupungin ohjeistusta. Naan­ta­lin kaupungin hankintaohjeissa suorahankinnan rajaksi on vahvistettu 5 000 €.

Hankintapäätöksen omien hankintarajojen puitteissa tekee se toimielin tai vi­ran­hal­ti­ja, jolle hankintasäännössä tai sen perusteella tehdyllä hal­lin­nol­li­sel­la päätöksellä on annettu päätösvalta hankinta-asioissa.

Oheismateriaali:

* Hankintaohjeet (kj:n vhp 87/ 27.11.2019)

Alle 10 000 €:n hankintojenkin osalta on aina tapauskohtaisesti harkittava tar­ve erilliselle viranhaltijapäätökselle. Viime kädessä se viranhaltija, jolle pää­tös­val­ta on siirretty, ratkaisee yksittäistapauksittain, onko hän vel­vol­li­nen tekemään pöytäkirjan päätöksestään.

Hankinnasta, jota on edeltänyt kirjallinen tarjouskilpailu, tekee päätöksen han­kin­ta­val­tuu­det omaava päätöspöytäkirjalla.

Kaupunginjohtaja voi poikkeustapauksissa antaa luvan suorahankintaan 10 000 € saakka ja kaupunginhallitus painavista syistä 20 000 € saakka.

Kaupunginhallitus on 20.11.2017 §:n 419 kohdalla hyväksynyt hankintarajat alaisilleen vi­ran­hal­ti­joil­le 1.12.2017 lukien seuraavasti:

Kaupunginjohtajan hankintavaltuus "Järjestelyerien" ja alla lue­tel­tu­jen tehtäväalueiden osalta on 75 000 euroa ja muiden vas­tuu­hen­ki­löi­den hankintavaltuudet ovat seuraavat

|  |  |  |
| --- | --- | --- |
| Tehtäväalue | Hankintavaltuudet | Hankintaraja € |
| Vaalit | kaupunginlakimies | 50 000 |
| Kaupunginvaltuusto | hallintojohtaja | 50 000 |
| Hallinto | kaupunginjohtaja,    hal­lin­to­joh­ta­ja, vies­tin­tä­pääl­lik­kö, hen­ki­lös­tö­pääl­lik­kö | 75 000  50 000 |
| Asiahallinto | hallintojohtaja | 50 000 |
| Sisäiset toi­mis­to­palve­lut | hallintojohtaja | 50 000 |
| Tietohallinto | tietohallintopäällikkö | 50 000 |
| Rahatoimi | kaupunginkamreeri | 50 000 |
| Hankintatoimi ja kes­kus­va­ras­to | hankintapäällikkö | 50 000 |
| Kom myyntivoitto tai -tap­pio | kaupunginjohtaja | 75 000 |
| Järjestelyerät | kaupunginkamreeri | 50 000 |

Lisäksi hallintojohtaja oikeutetaan ”Hallinnon” tehtäväalueen vas­tuu­hen­ki­lön kaupunginjohtajan lisäksi hyväksymään teh­tä­vä­alu­een laskuja ja muita maksuasiakirjoja.

Hallintopalveluissa ei ole esiintynyt tarvetta hankintarjojen muuttamiseen. Talousarviorakenteen ja henkilövaihdosten seurauksena hankintarajat on kuitenkin hyvä vahvistaa uudelleen hallintopalvelujen osalta.

Kaupunginhallituksen alaisen henkilökunnan hankintavaltuudet 1.11.2021 lukien ovat liitteenä.  
  
Liite A1, KH 27.9.2021

Esittelijä Kaupunginjohtaja

Päätösehdotus Kaupunginhallitus hyväksyy hankintarajat alaisilleen viranhaltijoille 1.11.2021 lukien liitteen A1 mukaisena  
  
Lisäksi hallintojohtaja oikeutetaan ”Hallinnon” tehtäväalueen vastuuhenkilön kaupunginjohtajan lisäksi hyväksymään tehtäväalueen laskuja ja muita maksuasiakirjoja.

Kokouskäsittely Kaupunginjohtaja tarkensi päätösehdotuksen liitteenä olevaa kaupunginhallituksen alaisen henkilökunnan hankintavaltuustaulukkoa siten, että Rahatoimen tehtäväalueelle myönnetään talousjohtajan 50 000 euron hankintavaltuuden lisäksi 20 000 euron hankintavaltuus kirjanpitopäällikölle. Lisäksi Henkilöstöhallinnon tehtäväalueelle vahvistetaan 50 000 euron hankintavaltuus henkilöstöpäällikölle. Palkkahallinnon tehtäväalueelle vahvistetaan henkilöstöpäällikön 50 000 euron hankintavaltuuden rinnalle 20 000 euron hankintavaltuus henkilöstöasiainhoitajalle.

Tarkennettu liite liitetään pöytäkirjaan.

Liite A2, KH 27.9.2021

Merkittiin, että henkilöstön edustaja Katja Mäntylä oli läsnä kokouksessa asian käsittelyn ajan.

Päätös Kaupunginjohtajan ehdotus hyväksyttiin.